भारतीय मौसम विज्ञान विभाग की ओर से जारी एक अलर्ट में 1 से 4 अगस्त तक प्रदेश में भारी बारिश की संभावना जताई गई है। 3 अगस्त को सबसे अधिक बारिश की आशंका है। हालांकि इस चेतावनी में संभावित स्थानों के नाम का जिक्र नहीं है।
गौरतलब है कि पूरे मध्यभारत के लिए जारी बारिश के अनुमान में सबसे ज्यादा खतरनाक स्थिति छत्तीसगढ़ के संदर्भ में व्यक्त की गई है। 3 अगस्त को होने वाली बारिश सामान्य बारिश से 50 फीसदी ज्यादा होने का अनुमान है।
मौसम विभाग के वैज्ञानिकों का कहना है कि किन-किन इलाकों में ज्यादा बारिश होगी, यह अभी से कहना मुश्किल है। फिर भी बस्तर संभाग को छोडक़र उत्तरी छत्तीसगढ़ में संभावना ज्यादा है। इसमें सरगुजा, बिलासपुर और रायपुर संभाग के जिले शामिल हैं।
1 से 4 अगस्त के बीच सबसे ज्यादा बारिश 3 अगस्त को होगी। इसदिन के लिए रेड अलर्ट है, हालांकि बाकी दिनों के लिए भी अलर्ट है।